११औं हिसान स्पोर्ट्स मिट खेलकुद सुरु
११ औं हिसान स्पोर्ट्स मिट खेलकुद प्रतियोगिता सोमबार विराटनगरमा सुरु भएको छ । प्रतियोगिताको उद्घाटन खेलमा फुटवलतर्फ विकेभीएम, कोसी क्याम्पस र अर्किड क्याम्पस विजयी भएका छन् ।
विराटनगर — ११ औं हिसान स्पोर्ट्स मिट खेलकुद प्रतियोगिता सोमबार विराटनगरमा सुरु भएको छ । प्रतियोगिताको उद्घाटन खेलमा फुटवलतर्फ विकेभीएम, कोसी क्याम्पस र अर्किड क्याम्पस विजयी भएका छन् ।पहिलो खेलमा विकेभीएमले कोभाष कलेजलाई ६–० गोलले पराजित गर्‍यो । त्यसमा म्यान अफ द म्याच सवी चौधरीले ह्याट्रिक गर्दा प्रशिक कार्कीले दुई र निश्चल थारुले एक गोल गरे ।दोस्रो खेलमा कासी क्याम्पसले सगरमाथा कलेजलाई ३–१ गोलले र तेस्रो खेलमा अर्किड कलेजले मेरिल्याण्ड कलेजलाई २–० गोलले पराजित गरे ।राष्ट्रियस्तरका खेलाडी तयार गर्ने उद्देश्यले स्पोर्ट्स मिटको आयोजना गरिएको हिसान मोरङका अध्यक्ष अमित ढकालको भनाइ थियो ।